
FRONTERA CU VENEZUELA NO POR 
WORDO HABRI AVOR AINDA 


Aruba y Venezuela ta sigui na mesa di negosacion 


Diabierna ultimo un manifesto a vvordo entrega dilanti di 
Bestuurskantoor na Minister Glenbert Croes y Minister Rocco 
Tjon. E manifesto ta encera un peticion pa habri frontera bek 
cu Venezuela. Frontera cu Venezuela ta cera desde 2019 pa 
vuelonan y transporte maritimo directo. Vuelonan inderecto pa 
Aruba desde Venezuela ta posibel, via Colombia of Panama 
pa esnan cu ta logra haya Visa. 


Prome Minister Evelyn Wever-Croes a accentua cu e situacion 
mundial aworaki ta haci hopi cos dificil. Covid a dal Aruba hopi 
duro. Na e momentonan aki Aruba ta purbando pa recupera di 
Covid, purba crea trabou pa tur nos ciudadanonan cu a perde 
trabou y e prioridad awor ta pa percura pa tin oportunidadnan 
pa tur esnan cu ta biba na Aruba. 


"Mi a tuma nota di e deseo di varios persona pa habri e frontera 
directo entre Aruba y Venezuela. Esaki no ta bay mesun 
facil pa haci. Esaki ta rekeri hopi diplomacia di ambos pais. 
Palabracionnan di hopi medida di control mester wordo haci”. 


Tempo cu Presidente di Venezuela señor Maduro a dal e frontera 
cera na 2018, tawata tin hopi dialogo entre e autoridadnan 
Venezolano y Aruba. Cu e acusacion di e gobierno di Presidente 
Maduro cu Aruba ta horta nan koper, a daña nomber di Aruba 
y esaki tawata e comienso di ceramento di frontera. Gobierno 
di Aruba kier evita esaki bolbe pasa y ta haci cu den e cuadro 
diplomatico mester haci palabracionnan hopi concreto entre 
otro e maneho pa regula y controla e trafico aereo y maritimo. 


“Gobierno di Aruba y di Corsou ta na mesa cu autoridadnan 
Venezolano. Unabes cu tin palabracionnan haci, Gobierno di 
Aruba por evalua si of con lo habri frontera bek cu Venezuela. 
Esaki, naturalmente no ta algo cu lo bay lihe, pero e tin nos 





atencion y Gobierno di Aruba lo sigui traha riba dje”, Prome 
Minister a remarca. 


Prome Minsiter a enfatisa: “Nos ta convivi cu e situacion na 
Venezuela y su ciudadanonan. Nos ta convivi cu famianan cu 
ta biba na Aruba y tin famia na Venezuela. Nos ta sigui den 
oracion pa Venezuela por resolve nan problemanan interno. 
Nan ta e uniconan cu por haci esaki. Aruba no por haci esaki 
pa nan. Aworaki nos responsabilidad ta pa Aruba prome y pa 
esnan cu ta biba na Aruba prome”. 


Dialuna 1 November 2021 tica. 








Prome Minister di Aruba Evelyn Wever-Croes: 


E IMPRESION CREA DEN COMUNIDAD CU 
TA TARDANDO CU E LIM OF CU GOBIERNO 
LO TIN ALGO DI SCONDE NO TA CORECTO 


“Semper e procudura a bay asina y e biaha aki hasta e ta 
canando mas lihe cu otro gobernacionnan”” 











Den e reunion publico diahuebs ultimo pa trata Reglamento 
di orden di Ministerraad nobo, Prome Minister Evelyn Wever- 
Croes a contesta preguntanan haci tocante e consistencia di 
e Landsverordening Instelling 


bin sea di hendenan cu no sa of ta pretende di no sa. E LIM 
ta canando e caminda cu e mester cana y Gabinete Wever- 
Croes no tin nada di sconde. 





Ministeries (LIM). Prome 
Minister a accentua cu e LIM ta 
e ehempel mas consistente cu 
tin pa loke ta trata e procudura 
pasobra e manera cu ta 
bayendo aworaki ta manera cu 
el a bay semper. 


Ora un gobierno sinta, e LIM 
mester wordo cambia y e 
proceso pa cambia e LIM ta 
cuminsa cu palabracionnan cu 
ta wordo haci den cuadro di 
un gobierno nobo. Sea ta un 
gobierno di coalicion manera ta e caso dos biaha tras di otro of 
un gobierno di un asignacion. Un ehempel di esaki ta e traspaso 
di Gabinete Mike Eman | pa Gabinete Mike Eman Il na 2013 
na unda tabata tin e mesun gobierno of e mesun asignatura 
Den e cuadro aki no mester a negocia niun coalicion pero si 
a bin 2 minister acerca. E tempo ey Paul Croes y Juan David 
Irausquin mester a bira Minister y a reparti e trabounan anto a 
keda traha cu e LIM bieu pa e lunanan cu tabata falta. 


Prome Minister a enfatisa: “Cambio den e LIM ta un trabou 
cu ta tuma tempo y e biaha aki no ta tumando mas tempo cu 
e otronan. Nos tin un luna den Gobierno. E LIM ta bayendo 
Raad van Advies aworaki pa e bin Parlamento mas pronto cu 
ta posibel. Dus consistencia ta locual cu nos ta haciendo pa 
loke ta trata e procedura di cambio di LIM”. 


Prome Minister a remarca cu e impresion ta wordo crea eyfo 
cu Gobierno ta tardando cu e LIM y cu tin cos di sconde. Esaki, 
Premier Wever-Croes a bisa enfaticamente no ta corecto y ta 





“Semper e procudura a bay 
asina y e biaha aki hasta e 
ta canando mas lihe cu otro 
gobernacionnan. Gobierno a 
splica y a duna informacion den 
comunidad con e reparticion ta 
y a indica cu e LIM ta canando 
su caminda y ohala nos por 
kibra record cu nos ta e prome 
Gobierno cu ta cambia LIM 
mas lihe cu ta posibel. Ohala 
tur e cuestionamento cu si 
nos tin cos di sconde por caba 
pa nos por concentra riba e 
retonan real di nos pais, Prome Minister a enfatisa. 





Palabracionnan a vvordo haci mescos cu otro gobiernonan, 
mientras cu e LIM nobo keda cla pa asina cada minister sa e 
responsabildad di nan maneho y ki document nan por firma 
internamente y cua externamente segun e LIM actual of cu e 
reparticion nobo. Ta hopi importante tambe pa Parlamento sa 
cua minister ta responsabel pa cua maneho, mientrastanto, 
Gobierno semper ta percura pa e minister corecto y indica ta 
den Parlamento. 


“Esaki ta un temporada dificil di transicion siendo un tema 
complica pero p'esey mi a pone mi compromiso por escrito 
pa tur e parlamentarionan cu a puntra. Si bo yama un Minister 
cu no ta esun cu mester bin, nos lo percura pa esun cu bin 
ta esun cu ta e minister legal, huridicamente y formalmente 
segun e LIM nobo. Semper nos ta percura pa Parlamento tin e 
persona corecto y indica pa duna contesta”, Prome Minister a 
termina enfatisando. 

Prome Minister Evelyn Wever-Croes: 


PROME MINISTER TA ELABORA RIBA 
DIFERENTE AREA DI PREOCUPACION DI CAFT 


Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a elabora riba e 
areanan di preocupacion cu CAFT a indica den nan conferencia 
di prensa siman pasa. 


TURISMO Y ECONOMIA: 

Nos turismo ta bayendo bon y nos economia a cuminsa crece. 
Sinembarto, Prome Minister a enfatisa cu ainda Aruba no ta 
caminda cu e mester ta. Ni turismo mes a yega riba e nivel cu e 
tawata prome cu e pandemia. Si tur cos bay manera Gobierno 
ta premira, pa fin di aña nos turismo lo recupera na 70 pa 75 
porciento di e nivel cu e tawata ta prome cu Covid. Apesar cu 
e no ta 100 porciento, e ta bay bon compara cu otro paisnan, 
Prome Minister a duna di conoce. 


Unda bes cu turismo yega 100 porciento manera e tawata 
prome cu Covid, cu ta proyecta pa otro aña, economia lo bay 
bek na e nivel cu e tawata pero lo dura mas pa finansas bay 
bek unda cu e tawata ta. Apesar cu turismo ta bayendo bon 
y economia a cuminsa lanta bek, keto bay Aruba ta den e 
problema sumamente dificil financieramente causa door di e 
pandemia. 


GASTO DI SALUD: 

Gasto di salud ta un otro area cu tin problema. Den su 
conferencia di prensa, CAFT un biaha mas a trece dilanti e 
tema di 60 miyon floin. “Pa nos ta honesto, Gobierno tambe 
sa cu e gastonan di salud manera nan ta awo, no por continua”. 


Prome Minister a duna di conoce cu si no bin cambio riba 
gastonan di salud, aki dos pa tres aña lo mester hisa primanan 
y of baha e pakete. Mester tuma un decision pa no perde AZV 
completo cu lo haci hopi mas daño na henter nos comunidad. 
Gobierno ta trahando riba un plan di accion pa atende e 
casonan aki di salubridad riba termino cortico, termino mediano 
y termino largo. 


GASTONAN DI PERSONAL DI GOBIERNO: 

Un otro area di preocupacion cu CAFT a menciona ta 
gastonan di personal di Gobierno cu nan a indica mester 
baha. Specificamente, CAFT a menciona 'overtime' cu ta 
demasiado halto na Aruba compara cu otro paisnan. Tambe 
nan a menciona e ‘periodieke verhogingen' cu empleadonan 
publico ta haya automaticamente riba base periodico. Ambos 
ta temaman cu Gobierno ta trahando riba nan buscando e 
manera pa baha y mitiga nan. Nan no por sigui crece manera 
nan ta creciendo pasobra simplemente no por paga. 








FASE: 

CAFT a papia cu algun hende cu segun nan nan ta haya FASE 
mientras nan ta traha haciendo e ora abuso di esaki. Den e 
caso aki, CAFT a menciona taxitanan. Gobierno di Aruba ta 
na haltura cu FASE ta den su fase final pa wordo elimina y 
ta trahando riba un proyecto pa yuda ciudadanonan afecta 
haya un trabou. Pronto e proyecto aki lo wordo presenta na 
comunidad. 


LOONSUBSIDIE: 

Loonsubsidie ta un otro tema cu CAFT ta opina cu mester stop 
di biaha pasobra na 2020, comercio a cobra 59 miyon di mas 
na loonsubsidie. Esaki a wordo constata door di e controlnan 
pa 2020 mientras controlnan pa 2021 ta andando ainda. 
Loonsubsidie, subsidio di salario ta mantene companianan 
artificialmente na bida. 


“Nos a scucha e recomendacionnan di CAFT. Nos a delibera 
y dialoga riba nan. Mientras tanto den fin di siman mi a tuma 
contacto cu cierto gremionan comercial pa haya sa nan 
prome pensamento riba e desaroyonan aki. Mi ta aprecia nan 
cooperacion di semper pa duna nan punto di bista. Gobierno 
enberdad ta kere cu loonsubsidie y FASE mester yega na un 
final pero sigur no asina abrupto manera CAFT a opina. Pero 
si nos no haya sosten di likides for di Hulanda, nos lo mester 
para e dos medidanan aki mas tempran”, Prome Minister a 
termina enfastisando. 

Prome Minister Evelyn Wever-Croes: 


GOBIERNO Y HULANDA AINDA TA NA 
MESA PA DELIBERA SOSTEN DI LIKEDES PA 
E DI 4 KWARTAAL 


Durante Conferencia di Prensa di Gobierno di Aruba dialuna 
mainta, Prome Minister a duna di conoce, manera ya caba 
a wordo anuncia un luna pasa, cu Gobierno ta na mesa cu 
Hulanda ainda pa loke ta trata e sosten di likides pa e di 4 
kwartaal di aña 2021. Esaki no ta 


Durante e conferencia di CAFT, nan a comparti nan opinion 

con Aruba ta bayendo. Nan ta haya cu Aruba ta bayendo bon y 

a duna hopi elogio pa e maneho cu Gabinete Wever-Croes ta 

hibando specialmente riba e tereno di turismo pero tambe riba 
e tereno financiero. 





cla ainda manera por a scucha 
diabierna ultimo den e conferencia 
di prensa cu CAFT a duna. 


“Nos no a haya e sosten di 
likides ainda. Nos ta na mesa 
hunto cu Hulanda pa papia riba e 
diferencianan cu tin riba mesa pa 
asina Aruba por yega un biaha mas 
na remarke pa haya e sosten aki 
for di Hulanda', Prome Minister a 
remarca. 


Prome Minister a splica kico lo 
pasa si Aruba no haya e sosten di 
likides pa e ultimo kwartaal di aña 
aki expresando cu den e caso aki 
‘nos lo mester hala faha mara’. Ya 
caba como Gobierno a cuminsa 
haci esaki na unda cu Minister di 
Finansa señora Xiomara Maduro a 
emiti e cartanan indicando cu pa 15 
di October caba a cuminsa cera e 
posibilidad pa gastonan adicional 
di Gobierno. Un ehempel di e 
gastonan aki ta pa biahenan cu no lo 
ta posibel solamente cu excepcion 
di biahenan sumamente urgente. 
Tur gasto cu por wordo posponi ta 
wordo posponi. 5 


“Si nos no haya sosten di likedes, Gobierno lo no por sigui 
haci e gastonan necesario pa maneho di nos pais. E decision 
aki ta conta no solamente pa ministernan sino tambe pa tur 
departamento di Gobierno”, Prome Minister a enfatisa. 





Pa loke ta trata turismo, Prome 
Minister a indica cu segun 
calculacionnan, pa e aña aki Aruba 
ta mira un crecemento di 13.9 %. 
Esaki, e mandatario prinicipal di 
nos pais a expresa, ta danki na 
e esfuerso di cada ciudadano di 
nos pais. “Ora e crisis a dal nos, 
berdad a benta nos abou. Pero 
cada un di nos a sa di lanta, un mas 
fuerte cu otro para riba propio pia 
dependiendo ki sector”. 





Pero den totalidad, Prome Minister 
a remarca, hunto nos a percura 
pa tin un crecemento economico 
e aña aki di casi 14 porciento. 
Otro paisnan den region y paisnan 
den Reino, no a wak esaki. Cerca 
nan e average ta 1 of 2 porciento. 
Desempleo tambe a cuminsa baha 
aunke cu no ta tur esnan cu a perde 
trabou y a haya FASE, tin trabou 
caba pero e gran mayoria si. 


“Esakinan ta motibonan pa CAFT 
yega na e conclusion cu Aruba ta 
bayendo economicamente tambe 
den bon caminda pa cua motibo, 
segun CAFT, nos lo no mester sosten di likides. Aki nos ta 
diferencia di opinion pasobra nos ta pensa cu si mester di e 
sosten aki pa cubri algun gasto y pa esaki nos ta na mesa 
ainda pa sigui dialoga y delibera”, Prome Minister a enfatisa. 

Update Covid 19 na Aruba: 
“BAN NOS TUR SIGUI ATENE NA REGLANAN 
PASOBRA AINDA NO A SALI FOR DI CRISIS 
DI COVID”" 


Dialuna 1 di November Prome Minister di Aruba durante 
Conferencia di Prensa di Gobierno di Aruba a elabora riba e 
situacion actual pa locual ta Covid na Aruba. Segun cifranan 
di luna di october por mira cu un bes mes e crisis a stabilisa. E 
variante Delta a resulta di ta e di cuatro ola di Covid na Aruba, 
causando hopi daño, tabatin hopi caso activo y varios caso di 
fayecimento. Na comienso di luna di october tabatin 227 caso 
activo di Covid y durante di e luna di October e cifra aki a baha 
te na 140 y ta finalisa e luna cu 177 caso activo. 


SITUACION NA HOSPITAL 

Cifrannan na hospital ta indica cu na inicio di luna di october 
tabatin 4 persona den cuido intensivo y ta termina e luna 
tambe cu e mesun cantidad. Sinembargo, tin 11 persona den 
cuido intensivo na Colombia. Ademas, den luna di october 40 
persona a wordo admiti den hospital di cual 13 a bay cuido 
intensivo. Si compara cifra di october cu september unda cu 
tabatin 69 persona admiti den hospital, ta mira cu situacion ta 
bayendo miho pero cu ainda no a sali di problema. 


Prome Minister Evelyn Wever - Croes a splica cu hospital ta 
pasando den mudansa, debi na e trabounan di reconstruccion 
na hospital. Debi na Covid a pospone e mudansa aki pa hopi 
luna y e ta costando hopi placa mes (dos siman di tardansa 
ta costa mey miyon florin). A aplasa e mudansa aki pa por 
a atende cu Covid, pero aworaki no por pospone mas. Den 
esaki ta keda faltando (tekort) 33 camber, consecuentemente 
e presion riba hospital ta birando mas grandi y e capacidad ta 
mas chikito. 


LOCUAL TA SPERA PA NOVEMBER 
Teniendo cuenta cue situacion na hospital ytambe considerando 
cu ta drentando periodo di 'high season', e ta importante pa 
comunidad ta mas cauteloso si kier drenta december y januari 
sin cu mester bin cu medida adicional. Un descuido awor ta 
pone cu e dianan di fiesta tin cu pasanan paden un biaha mas, 
Prome Minister a enfatisa. Esaki tin consecuencia pa Aruba 
su turismo netamente den un temporada cu hopi hende ta 
depende di e temporada pa recupera locual cu nan no por 
a logra gana den lunanan anterior. Banda di e consecuencia 
financiero e ta afecta cada ciudadano tambe cu no por celebra 
Pasco y/of Fin di Aña na manera tradicional pero cu cautela. 


Gobierno ta pidi pa comunidad ta mas atento y sigui atene 
na reglanan di higiena, mantene distancia, cuida bo mes y 








famia. Den fin di siman a mira un situacion basta lamentable di 
comportacion di comunidad, pa cual kier sigui enfatisa riba e 
importancia pa cada persona cuida nan mes. 


MEDIDA ADICIONAL DI MERCA 

Pa tur esnan cu ta biaha of tin pensa pa biaha pa Merca, ta 
importante pa tuma nota riba e medida di mas nobo cu Merca a 
introduci: Entrante 8 di november bo por bay Merca solamente 
si bo ta vacuna. Esaki no ta un regla di Aruba, e ta un regla di 
Gobierno di Merca. E exigencia aki ta encera cu bo mester tin 
tur dos vaucuna y mester ta mas cu 14 día cu bo a ricibi e di 
dos vacuna, pa bo por biaha pa Merca. Tin algun excepcion pa 
muchanan cu no por vacuna y algun excepcion humanitario. 


GRADO DI VACUNACION 

Pa locual ta trata e porcentahe di populacion cu ta vacuna, 
Prome Minister a duna di conoce cu ta mira aumento den e 
grado di vacunacion. 76% di populacion general ta vacuna y 
esnan riba 60 aña ta 84% vacuna. Mester remarca tin 3000 
persona cu a haya nan prome vacuna pero cu a lubida di bay 
busca e di dos vacuna pues ta pidi pa e grupo aki bay vacuna. 
Vacuna ta e unico arma cu te ainda a prueba di por frena e 
pandemia y evita cu hende ta bira hopi malo. 


Pa finalisa Premier Wever - Croes a expresa: “Gobierno, 
Aruba y e grupo di esnan vulnerabel ta conta cubo. Si aworaki 
nos duna di nos parti, fin di aña lo por tin un temporada cu 
ta mas trankil, mas stabilisa y cu turismo por sigui crece pa 
nos economia por sigui crece. Ban hunto biba mas saludabel 
y traha riba nos sistema inmunologico pa bringa tur griep y 
malesa. Aruba ta di nos tur. Hunto nos ta recupera”. 

Prome Minister Evelyn Wever-Croes: 
En conexion cu Siman di Festival di Buki 


PROME MINISTER TAWATA PRESENTE NA 
E LANSAMENTO DI E BUKI BUCHI PENCHI 
MALO DI TANCHI ESME 








En conexion cu Siman di Festival di Buki pa mucha na islanan 
ABC, Prome Minister a duna inicio na su siman di trabou 
bishitando Colegio Ora Ubao pa e lansamento di e buki Buchi 
Penchi Malo. Prome Minister a wordo compaña pa Minister 
di Finansa y Cultura, señora Xiomara Maduro y Minister di 
Enseñansa y Deporte señor Endy Croes. 


E autor di e buki Buchi Penchi Malo ta señora Esmeralda 
Tromp, conoci tambe pa nos muchanan como Tanchi Esme. 
Tanchi Esme pa mas cu 25 aña tin su mes programa di radio na 
Aruba cu yama Mundo Infantil, entreteniendo nos consentinan 
di cas cu un variacion unico den su programa. 


Editorial di Buchi Penchi Malo, Request Publishing ta relata cu 
Buchi Penchi Malo ta un fabula cu ta trata importancia di evita 
di pensa y haci maldat, e importancia di scoge pa pone meta 
pa logra algu den bida. E storia tin varios siñansa. Entre otro 
e importancia di solo pa humanidad, e aspecto di pordona, 
mustra afeccion y disidi pa scoge e bon caminda. 


Prome Minister den un discurso cortico na e ocacion a felicita 
Tanchi Esme cu e lansamento di su buki Buchi Penchi Malo. 
"Un buki hopi bunita cu ta envolve nos muchanan, pasobra ora 
bo ta skirbi un buki pa mucha, bo lo kier pa envolve muchanan. 
Pabien Tanchi Esme cu e bunita buki aki”. 


Prome Minister a gradici Colegio Ora Ubao pa e bunita 
presentacion y pa stimula muchanan pa lesa buki. Prome 
Minister a corda tempo cu el a bishita Colegio Ora Ubao den 








eerste klas y a expresa e placer di ta presente na e scol pa e 
presentacion bunita aki. 


Un di su gustonan grandi tempo e tawata mucha, Premier di 
Aruba a duna di conoce ta lesa buki. El a expresa cu lesamento 
di buki ta hiba e lesado na luganan cu e lo no bay normalmente 
y ta pasa den aventuranan sumamente bunita. Esaki sigur ta 
algo cu nos mester traspasa pa nos muchanan. 


Prome Minister a laga un mensahe atras pa tur mayor, tanta, 
omo, wela y welo: “Ban traspasa e balor di lesamento pa 
nos muchanan. Di e manera aki nos ta yuda nan pa confia y 
expande nan horizonte. E tema di e siman aki ta bisa “Ta loke 
bo kier ta". Cada mucha por bira loke e kier bira. Esaki ta un 
mensahe sumamente poderoso pa nos siña cada mucha di 
nos pais. Loke nan pone nan mente y nan curason na dje, nan 


por logra”. 


Dialuna 1 November 2021 


ISLA(VONLIME y 








MINISTER Ursell Arends 





Integridad, Naturalesa, Transporte y Asuntonan dí Adulto Mayor 








MINISTER ARENDS DI BISHITA NA CAS MARIE 

Minister pa asuntonan di Adulto Mayor, Ursell Arends haci un 
bishita na Fundacion Cas Marie. Cas Marie ta un pasadia pa 
Adulto Mayor cu demencia. 


Durante un encuentro hopi ameno cu e directiva y e 
coordinadora di Cas Marie Sra. Lisette Does, minister Arends 
a haya un splicacion amplio di e tareanan cu e fundacion ta 
desplega pa personan cu demencia. 


Durante su bishita, minister Arends tabata tin e grato placer 
di cera conoci cu e 'tata' di Cas Marie señor Boy Escalona. 
Cas Marie ta un soño cu Sr. Escalona a haci bira realidad 15 
aña pasa. Sr. Escalona a comparti su propio experencia cu 
su esposa q.e.p.d. cu na un edad hopi jong a haya demencia. 
Esaki a sirbi como estimulo pa Boy por por realisa e proyecto 
di Cas Marie. Cu hopi esfuerso, fe y perseverancia Boy su 
soño bira realidad. 


Sr. Escalona a splica cu un persona cu demencia mester di 
un pasadia na unda e Adulto Mayor por sinti su mes na cas. 
P'esey, na momento cu e fundacion a haya oportunidad pa 
escoge e localidad na Savaneta pa realisa e proyecto di Cas 
Marie, esaki tabata un logro hopi grandi. Cas Marie a bira e 


lugar ideal cu ta cumpli cu e necesidad pa personanan cu 
demencia. 


Señora Does a splica cu e edad di personan cu dementia 
ta sigui baha. Cada bes ta encontra cu caso di personanan 
di edad basta hoben cu tin demencia. Alabes Sra. Does a 
subraya cu e cantidad di persona cu demencia ta creciendo 
rapidamente na Aruba. E fundacion ta mira e nececidad pa 
amplia nan capacidad pa asina nan por cumpli cu e demanda. 


Cas Marie ta maneha e proyecto 'Demencia Café'. Cu e 
proyecto aki Cas Marie ta organisa encuentronan informativo 
ariba e tema di demencia. Ta importante pa informa y duna 
guia ariba e tema dificil aki. 


Minister Arends a haya un recorido den e edificio di Cas 
Marie. Minister a experencia un celebracion masha bunita cu 
e bishitantenan, e staff y boluntarionan di Cas Marie. Minister 
Arends ta hopi agradecido pa cordialidad di e famia di Cas 
Marie. Alabes Minister Arends ta aplaudi iniciativanan asina. 
Den su maneho integral e minister lo enfoca ariba e bienestar 
y cuido di nos adultonan mayor, incluso esnan cu por desaroya 
demencia durante nan bida. 

MINISTER Xiomara Maduro 


Finansa y Cultura 


MINISTER XIOMARA MADURO A BISHITA 
CENTRO DI ACTIVIDAD DI STICHTING 
RANCHO 


Diahuebs mainta Minister Maduro di Cultura a bishita Centro 
di Actividad di Stichting Rancho pa conoce mas di nan plan pa 
conserva custumber y historia di Rancho. Sr. Clifford Rosa di 
Stichting Rancho a splica di e hardin urbano cu ta wordo traha 
y tambe ta invita comunidad pa bishita Marshe Rancho cu ta un 
mercado popular teni tur ultimo diahuebs di luna. E fundacion 
ta preparando tambe pa e celebracion di e 200 aniversario 
di Oranjestad. Na e Centro di Actividad tin presencia di Eco 
Living Aruba cu tin nan caha special pa abehanan produci miel 
den Centro di Oranjestad, aki e mandatario a wordo splica con 
e proceso ta bay pa produci miel. Na final di su bishita Sr. 
Rosa a entrega e mandatario un bunita cuadra di e botonan di 
piscado den Schoenerhaven. 


F 
































Dialuna 1 November 2021 ISLACIONUIVE y 





Continuacion MINISTER XIOMARA MADURO A BISHITA CENTRO... 

MINISTER Geoffrey Wever 








Asuntonan Eco 











DEPARTAMENTO DI ASUNTONAN 


ECONOMICO, COMERCIO Y INDUSTRIA Y SU 
UNIT INICIATIVA PA DESAROYO DI EMPRESA 
ARUBANO (IDEA), CONHUNTAMENTE 
CU MINISTER SR. GEOFFREY VEVER, A 
INAUGURA E VVEBSITE DI IDEA 








\ 


Un otro logro grandi mas pa IDEA y Departamento di 
Asuntonan Economico completo. E website ta na Papiamento 
y ta contene informacionnan riba tur e temanan cu ta relevante 
pa un empresario por habri negoshi of ta desea di expande 
nan negoshi. 


E informacion nan cu tin actualmente riba nos Website ta 
e.o. con pa planea bo negoshi, con pa lansa bo negoshi, 
con pa maneha bo negoshi, con pa amplia bo negoshi y un 
cheklist cu por guia e empresario cu e pasonan pa cuminsa 
un negoshi. Tambe por haya informacion di tur nos eventonan 
y proyectonan cu IDEA a organisa y participa den dje, den 
pasado y actualmente, manera Kidpreneurship, Youth 








Entrepreneurship, Agripreneurship, Silver Entrepreneurship 
(60+), Women Entrepreneurship, Cumpra Local etc. 


Como cu nos ta un pais multicultural y e lenguahe comercial ta 
na Ingles, pronto IDEA lo presenta tambe tur e informacionnan 
aki na Ingles riba nos Website. 


E informacionnan cu ta disponibel riba nos Website, ta danki na 
un bon cooperacion di Departamento di Asuntonan Economico 
cu diferente instancianan gubernamental y no-gubernamental. 
Tur empresario y futuro empresario ta keda cordialmente invita 
pa bishita nos Website: www.idea.aw pa ta bon informa pa 
habri un negoshi of pa expande un negoshi. 

MINISTER Rocco Tjon 





Husticia y Asuntonan Social 








SALUD MENTAL Y ADICCION TA HAYA SU 
DEBIDO ATENCION: A FIRMA CONVENIO 
ENTRE SOCIONAN DEN REGION 








Diabierna merdia Mininster di Husticia y Asuntonan Social 
Sr. Rocco Tjon a presencia firmamento di e convenio “Dutch 
Caribbean Mental Health" entre socionan; Aruba, Boneiro, 


Curacao y —St.Maarten, pa loke ta un operacion basa 
specificamente riba e tematica di salud mental y adiccion 
Esakinan ta topiconan cu tin hopi atencion den pueblo y di 
parti di Ministerio di Husticia y Asuntonan Social tambe ta haya 
su debido atencion, mirando e necesidad cu tin pa esaki. 


Respaldo Aruba conhuntamente cu Mental Health Caribbean 
Boneiro, GGZ Curacao y Mental Health Foundation St. Maarten 
a firma un convenio di cooperacion caminda hunto lo bay 
percura, pa riba diferente topiconan por tin un colaboracion 
mas di serca cu otro specficamente riba e tereno di educacion y 
cursonan na personal pa di e forma aki percura pa no solamente 
brinda un miho calidad pero tambe percura pa amplia e opcion 
di carera pa e personal cu ta traha den e area aki. 


Segun Minister Tjon, un otro topico cu e convenio aki lo traha 
hunto riba dje ta e parti di calidad y desaroyo, no solamente 
riba e contenido di e materia aki pero tambe e aspecto di 
“bedrijfsvoering” cu ta hopi importante, pa motibo cu ora ta 
trata e materia aki e gastonan ta hopi halto. E mandatario a 
remarca cu ‘si nos tur traha hunto riba e topiconan aki, na final 
di dia e lo por combini no solamente e profesionalnan cu ta 
traha den e profesion aki pero tambe e cuido cu nos por brinda 


na e clientenan'. 

Ademas di esaki, tin mas provectonan cu lo wordo ehecuta 
bou di e capa di e convenio aki como por ehempel; E-health, 
provectonan pa intercambia informacion cu otro, pero tambe 
na mes momento salvaguardia e parti di privacidad, pues e 
parti di 'cvbersecuritv' cual tambe ta hopi importante. 


E mandatario a sigui splica, cu e cuater paisnan aki y nan 
instancianan lo colabora mas di serca cu otro pa e parti 
legislativo tambe. ‘Ta asina cu tin diferente leynan cu lo mester 
wordo adapta of kisas introduci pa por atende miho cu e 
parti di salud mental y adiccion, pues pa e motibo ey tambe 
ta importante cu por medio di e convenio aki lo por uni tur e 
expertisionan hunto pa asina por mitiga retonan'. 


Por ultimo, Minister Tjon a enfatisa cu dos persona for di 
Ministerio di Husticia y Asuntonan Social tambe a keda apunta 
pa reuni semanalmente cu tur e stakeholdersnan local cu e 
meta pa prome cu fin di aña, yega na un acuerdo di cooperacion 
entre Respaldo, FMAA y SPD pa di e forma ey brinda un miho 
cuido pa loke ta salud mental y adiccion na Aruba. Dentro di 
poco, a base di palabracionnan existente, lo bin un centro 
caminda tur e stakeholdersnan local aki literalmente lo bay 
wordo ubica hunto, pa asina por traha mas serca di otro y 
asina brinda un miho cuido. 


len 

Minister Rocco Tjon: 

“Entrante 1 di November pasaheronan cu ta sali y drenta 
nos pais lo pasa den screening di INTERPOL, pues den 
caso cu un pasahero ta wordo sospecha, lo percura pa un 
investigacion mas extenso di e e pasahero.” 


Dialuna merdia durante rueda di prensa, Nationaal 
Centraalbureau Terrorismebestrijding, Veiligheid en INTERPOL 
(NCTVI) conhuntamente cu Ministerio di Husticia y Asuntonan 
Social a lansa e sistema actualisa di inmigracion di seguridad na 
nos frontera esta "RADEX". Den e contexto di e 'landspakket' 
e seguridad di nos frontera ta un di e metanan den e plan 
di maneho. Deteccion y ehecucion a base di informacion ta 
un aspecto esencial pa combati criminalidad riba un manera 
eficiente y efectivo. 


Minister Tjon a splica cu criminalidad ta cuminsa na nos 
frontera pues e mehoracion di seguridad di nos frontera 
como e aspecto principal ta un punto esencial den e maneho 
di Ministerio di Husticia y Asuntonan Social. Entrante 1 di 
November pasaheronan cu ta sali y drenta nos pais lo pasa 
den screening di INTERPOL, pues den caso cu un pasahero ta 
wordo sospecha, lo percura pa un investigacion mas extenso 
di e e pasahero. 


E proyecto aki ta uno cu lo wordo ehecuta bou di maneho di 
INTERPOL. Lo haci uso di e base di informacion di INTEPROL 
pa deteccion y ehecucion como tambe lo hiba un maneho 
preventivo den combati criminalidad. Tambe, lo duna sosten 
na autoridadnan cu ta maneha nos frontera den e ehecucion 
di e tareanan di supervision. Den cuadro di e proyecto aki, 
e siguiente departamentonan lo traha hunto; Departamento 
di Cuerpo Policial Airport, Interpol Aruba, Migracion Aruba, 
Koninklijke Marechaussee, Departamento di Seguridad Aruba, 
Ministerio Publico Aruba, Guarda Costa y Guarda nos Costa 
Aruba. 


Conhuntamente cu Gamma IT Solutions, kende ta e compania 
encarga cu e sistema di RADEX cual ta e “Border Control 
Management System” cu ta liga na e sistema di Migracion 
Aruba, a logra pa haci e proyecto aki posibel. Pues, cu esaki, 
lo haya acceso di informacion necesario pa por identifica 
personanan cu por wordo sospecha di criminalidad. Lo logra 
haci trabou preventivo riba personanan indesea, tambe lo 























haya acceso na informacion necesario pa haci investigacion 
riba documentonan di identidad y di biahe. Por medio di e 
medidanan presenta, lo percura pa personanan indesea no 
logra drenta Aruba, y asina preveni y/of stroba actonan criminal. 

MINISTER Endy Croes 


Enseñansa y Deporte 


MINISTER DI ENSEÑANSA Y DEPORTE ENDY 
CROES A BATISA UNIFORM DI FUTBOL DI SV 
ATLETICO SANTA FE 











Diabierna ultimo Minister Endy Croes tabata presente na veld 
di Meiveld unda e la wordo ricibi cu un caluroso bon bini door 
di e muchanan di e ekipo di SV Atletico Santa Fe. Durante un 
ceremonia bunita y bon anima e Mandatario a haci e acto di 
bautismo di e uniformnan di e ekiponan pa e temporada nobo 
di futbol 2021 — 2022 


Minister Endy Croes a sigui bisa cu e tabata un atardi hopi 
placentero y a felicita SV Atletico Santa Fe y su directiva cu ta 
consisti di shete persona y wordo domina pa e ser femenino, 
algo cu bo no ta haya normalmente den un directiva. 


Presente ne e ocasion special aki tabata Presidente di 
Arubaanse Voetbal Bond — AVB, 

sr. Randolf Lacle, Parlamentaria sra. Darlaine Guedez- 
Erasmus y e patrocinadonan. 


Minister Endy Croes pa finalisa a gradici pa e invitacion y e 
bunita recepcion. 

“Di curason SV Atletico Santa Fe y tur deporte por conta cu 
sosten y apoyo di Ministerio di Deporte den cuadro di desaroyo 
pa nos hobennan formando carater, formando disciplina y 
formando bon persona pa cu futuro di Aruba. E Mandatario 
a gradici e mayornan cu ta apoya nan yuinan y duna nan e 
sosten pa por practica deporte y e boluntarionan cu ta traha cu 
amor y pasion pa deporte. Alabes ta desea SV Atletico Santa 
Fe hopi exito den e temporada nobo di futbol. 

MINISTER ENDY CROES PRESENTE NA E 
PARADA INSPIRATIVO PA DUNA INICIO NA 
SIMAN DI FESTIVAL DI BUKI PA MUCHA 


Diabierna ultimo Minister di Enseñansa y Deporte Endy Croes 
a forma parti di e parada organisa pa Mon Plaisir Basis School 
























en conexion cu e apertura di e siman di festival di buki pa 
mucha cu e aña aki ta hiba como tema: Bira locual bo kier bira, 
scoge e profesion cu bo kier. 


E apertura a tuma luga den forma di un parada den unda cu e 
diferente profesionnan a pasa den auto y saluda e muchanan. 
Pa menciona algun di e profesionnan cu tabata presente; polis, 
militar, doño di tienda, Setar, truk di chica pos y mucho mas. 


Minister Endy Croes hunto cu colega y alabes Prome Minister di 
Pais Aruba Evelyn Wever -Croes a keda sumamente contento 
di por a forma parti di e parada y ta spera di por a inspira un 
mucha. Minister Endy Croes a felicita Mon Plaisir Basis School 
cu e bunita iniciativa y alabes ta desea tur scol hopi exito cu e 
siman di festival di buki pa mucha. 

MINISTER DI ENSENANSA Y DEPORTE ENDY 
CROES TA INVITA NOS MUCHANAN PA 
PARTICIPA DEN LES -A-THON 2021 


En conexion cu di 29 edicion di Festival di Buki pa mucha 


Aruba ta cla pa cuminsa cu Les-A-Thon 2021 cu ta cuminsa 
dia 1 di november te cu 30 di november. Un total di 30 dia 
di lesamento. Les -A- Thon ta un iniciativa di Stichting Kids 
Creation Center, Scol Amplio, Nos Cosecha, Biblioteca 
Nacional Aruba y Asociacion Trabou Di Hubentud Na Aruba 
(ATHA). 


Pa medio di Les-A-Thon, muchanan den seno familiar por gosa 
di un aventura cu lesamento cada dia. Lesamento ta esencial 
pa crea un generacion cu ta sifia pa bida. Lesa buki ta duna 
oportunidad pa un mucha encontra su mes y ta brinde un sin fin 
di oportunidad pa explora. Crea amor pa lesamento, conecta 
cu famia y celebra apertura di siman di buki. Comunidad di 
Aruba, mayornan y educadornan ban sigui enfoka riba derecho 
di cada mucha. E aña aki cu ta enfoka riba tratado number 17; 
mucha tin derecho di ricibi informacion for di diferente fuente 
manera entre otro; buki. 


Tema di UNICEF pa Dia Internacional Di Derecho di Mucha 
2021 ta enfatisa riba e derecho cu e mucha tin pa un desaroyo 
continuo. Como Minister di Enseñansa 8 Deporte nos ta 
sostene y apoya iniciativanan manera Les-A-Thon cu ta duna 
atencion na eseñansa y educacion di cada mucha. Exito, 
animo y gosa di cada aventura di lesamento. 

INFORMACION DI PROCESO PA UPLOAD 
VIDEO CADA DIA A BAI VIA MAIL PA TUR 
PARTICIPANTE GU A REGISTRA TE CU AWE 


Tin oportunidad po rasa cinde! 

MINISTER Glenbert F. Croes 








Labor, Energia y Integracion 

CAMBIO DEN MANEHO DI 
UTILITIES ARUBA N.V. 


Pa medio di esaki ta anuncia un cambio den maneho den 
Utilities Aruba N.V. ("Utilities"). Entrante 1 di november 2021 sr. 
Anthony Rojer lo ser apunta como e director nobo di Utilities. 
En conexion cu esaki, e persona cu temporalmente tabata 
encarga cu e maneho di Utilities, esta sr. Richard Eman, a 


futuro mas liher. 


Ademas bou di dirigencia di sr. Eman a logra trese e interesnan 
di e compania den linea cu interesnan di pueblo di Aruba, 
pasobra aki tabata tin un desconexion antes. 





no ta fungi como director di Utilities 
mas. 


Utilities a hiba un proceso 
transparente di solicitud y seleccion 
pa asina yega na e candidato pa 
e funcion di director di Utilities. E 
proceso tabata un proceso publico 
como cu a anuncia den tres diferente 
corant na Aruba cu Utilities ta en 
busca di un director y e condicionnan 
mara na e funcion aki. Utilities a haya 


entrega su retiro boluntario y como tal 





UTILITIES ARUBA" 


Un logro importante na cual sr. 
Eman y Utilities Aruba a contribui ta 
e National Energy Policy di Aruba. 
Pa prome biaha Aruba tin un vision 
y maneho di energia con pa cumpli 
cu e meta di “net zero" na 2050 
di e Acuerdo di Paris, y akiden sr. 
Eman a hunga un papel importante. 
Mester bisa cu Utilities Aruba bou 
dirigencia di sr. Eman a presenta 
un "Decarbonization Plan" hunto cu 
VVeb y Elmar cu metanan aun mas 








varios solicitud ariba e vacatura aki. 
Despues di analisa e solicitudnan, a yega na tres candidato cu 
ta cumpli cu e rekisitonan pa e funcion. 


Tambe a haci un evaluacion psycologico. Den cuadro di esaki 
Utilities a ricibi un rapport di aptitud. Bureau InTop, como un 
tercer partido, imparcial, a duna Utilities un conclusion final 
encuanto e persona mas apto pa e funcion. Ademas, e tres 
candidatonan na final a ser entrevista pa Plus Accountants cu 
tambe finalmente a duna su recomendacion na Utilities ariba e 
candidato mas apto. 


Utilities Aruba como tambe su accionista, ta tuma e oportunidad 
aki pa gradici sr. Eman pa su trabounan grandi y esfuerso 
durante e ultimo añanan. Entre nan ta e refinanciamento 
di e debenan di Utilities Aruba, WEB y Elmar cu ta e mihor 
financiamento di ultimo tempo, cu interes mas abou y closing 
fees mas abou. Cu e financiamento a bin mas structura den 
e governance di e companianan y ta hasi financiamento den 


ambicioso cu e National Policy pa 
Aruba cumpli cu e meta di e Acuerdo di Paris di 2050. 


Gobierno di Aruba ta gradici sr. Eman y ta desea sr. Rojer tur 
clase di exito den futuro.durante e ultimo añanan y ta desea su 
persona tur clase di exito den futuro. 





p 

Departamento di Salud Publico: 


UPDATE 1 DI NOVEMBER 2021 


Segun resumen di awe 10 persona a recupera y un total di 17 caso pa dia y un averahe di ‘positivity rate' semanal di 10% 
6 caso nobo di COVID-19 a keda registra di cual 1 ta no- pa dia. 

residente. E cifranan aki ta representa un 'Positivity rate' bou 

di nos residentenan di 8%. Actualmente na Aruba tin 10 persona interna debi na COVID 
E cantidad di casonan activo di COVID-19 pa awe ta 171 y di cual den ICU tin 3 persona, riba piso general tin 7 persona 
cantidad di fayecidonan relaciona cu COVID-19 ta 171. Datos y na Colombia tin actualmente 11 persona den ICU y 2 riba 
ta ilustra casonan nobo di COVID cu un average semanal di piso general. 











TOTAL RESIDENTE | NO-RESIDENTE 
Casonan Nobo 6 5 1 
Activo 173 158 15 
15587 14131 1456 
Positivo 15931 14457 1474 
171 168 3 
Vacuna 82678 n 4 

Limita comemento di ‘junk food” 


Come menos junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! A 
. na 
Ami SI“ 





Mantene 1.5M Laba man Uza tapa boca 
minimo di distancia frecuentemente paden di tur lugar. 

